Адзін дома

«**Адзі́н до́ма**» () — амэрыканская калядная кінакамэдыя 1990 року рэжысэра Крыса Каламбуса. Маколі Калкін — выканаўца галоўнай ролі 8-гадовага хлопчыка Кевіна Маккалістэра, забытага дома сямейнікамі, якія зьляцелі на Раство ў Парыж. Яму даводзіцца супрасьцстаяць двум злодзеям (Джо Пэшы і Дэніел Стэрн).

«Адзін дома» да 2011 року трымаў першае месца сярод самых прыбытковых камэдыйных фільмаў ЗША і да 2018 — першае месца сярод самых прыбытковых калядных фільмаў.

За 1-й часткай выйшлі чатыры працягі.

## Сюжэт

Сям’я Маккалістэраў зьбіраецца на Раство ў Парыж, зьбіраючы рэчы ў хаце Пітэра ды Кэйт у прадмесьці Чыкага наконадні вылету. Іхні малодшы сын Кевін — аб’ект насьмешак старэйшых дзяцей. За правіну яго выганяюць на гарышча, дзе ён ад крыўды жадае, каб ягоная сям’я зьнікла. Уночы з-за буры адключаецца электрычнасьць, будзільнік Маккалістэраў своечасова не спрацоўвае, яны спазьняюцца і ў ліхаманкавых зборах забываюць Кевіна.

Кевін прачынаецца і, не знайшоўшы ніводнага чалавека, уяўляе, што ягонае жаданьне спраўдзілася. Аднак неўзабаве яго настрашвае сусед, Стары Марлі, які па чутках — сэрыйны забойца, што забіў уласную сям’ю; пазьней зьяўляюцца два збойцы, Гэры ды Марв, якія рабуюць суседзкія хаты ды пакрысе набліжаюцца да Маккалістэравага дому. Кевін уводзіць іх у зман, каб яны падумалі, што сям’я засталася дома, аднак гэта толькі дае адтэрміноўку.

У палёце Кэйт нарэшце заўважае адсутнасьць Кевіна і, прыляцеўшы ў Парыж, вырашае вяртацца; аднак на бліжэйшыя дні квіткоў няма. Пітэр з сям’ёй застаецца ў братавай кватэры ў Парыжы, а Кэйт знаходзіць рэйс да Пэнсыльваніі; аднак і адтуль да Чыкага ўсе квіткі распрададзеныя…

## Ролі

* Маколі Калкін — Кевін Маккалістэр, пратаганіст
* Джо Пэшы — Гэры, маленькі апрысклівы злодзей
* Дэніел Стэрн — Марв, высокі дурнаваты злодзей
* Джон Гэрд — Пітэр Маккалістэр, Кевінаў бацька
* Кэтрын О’Гара — Кэйт Маккалістэр, Кевінава маці
* Робэртс Блосам — Марлі, Кевінаў сусед
* Анджэла Готалс — Ліні Маккалістэр, старэйшая Кевінава сястра
* Дэвін Рэтрэй — Баз Маккалістэр, старэйшы Кевінаў брат
* Джэры Бэмэн — дзядзька Фрэнк Маккалістэр, Пітэраў брат
* Гілары Ўулф — Мэган Маккалістэр, старэйшая Кевінава сястра
* Лары Гэнкін — афіцэр Бэлзак
* Джон Кэндзі — Гус Палінскі, Кэйцін сябар і памочнік
* Майкл Марона — Джэф Маккалістэр, старэйшы Кевінаў брат
* Крыстын Мінтэр — Хізэр Маккалістэр, старэйшая Кевінава стрыечная сястра
* Даяна Кампяну — Сондра Маккалістэр, старэйшая Кевінава стрыечная сястра
* Джэдыдая Коэн — Род Маккалістэр, старэйшы Кевінаў стрыечны брат
* Кіран Калкін — Фулер Маккалістэр, малодшы Кевінаў стрыечны брат
* Сэнта Моўзэс — Трэйсі Маккалістэр, старэйшая Кевінава стрыечная сястра
* Ана Слоткі — Брук Маккалістэр, малодшая Кевінава стрыечная сястра
* Тэры Снэл — цётка Лэсьлі Маккалістэр, жонка дзядзькі Фрэнка

## Крыніцы

## Вонкавыя спасылкі

* Адзін дома на Кінакіпа
* 
* 
* 
* 
* 
* The Numbers

Катэгорыя:Фільмы 1990 году
Катэгорыя:Фільмы на ангельскай мове
Катэгорыя:Фільмы ЗША
Катэгорыя:Фільмы ЗША 1990 году
Катэгорыя:Кінакамэдыі ЗША
Катэгорыя:Кінакамэдыі 1990 году
Катэгорыя:Калядныя фільмы ЗША
Катэгорыя:Крымінальныя фільмы
Катэгорыя:Крымінальныя фільмы 1990 году
Катэгорыя:Крымінальныя фільмы ЗША
Катэгорыя:Крымінальныя камэдыі ЗША
Катэгорыя:Калядныя кінакамэдыі
Катэгорыя:Прыгодніцкія фільмы
Катэгорыя:Прыгодніцкія фільмы ЗША
Катэгорыя:Прыгодніцкія фільмы 1990 году
Катэгорыя:Сямейнае кіно
Катэгорыя:Сямейныя фільмы ЗША
Катэгорыя:Фільмы пра Іліной
Катэгорыя:Фільмы 20th Century Fox
Катэгорыя:Фільмы Крыса Каламбуса
Катэгорыя:Фільм пра ўзлом дому
Катэгорыя:Фільмы пра крадзяжы з узломам дому